แฟนผมทานยาคุมกำเนิดยี่ห้อ yaz เป็นแผงแรก เริ่มทานวันที่ 13 มิถุนายนที่ผ่านมา ซึ่งเป็นวันแรกที่มีประจำเดือน ทานไม่ตรงเวลาในทุกวัน แต่ช่วงเวลาที่ทานอยู่ในช่วง 19.00-23.00 ของทุกวัน จนเมื่อวันที่ 25 มิถุนายน ได้ออกไปทำธุระกันข้างนอกไม่ได้ทานยาคุมไปก่อนและกลับบ้านมาในเวลา 02.00 ซึ่งเป็นวันที่ 26 มิถุนายนแล้ว เมื่อกลับมาถึงก็ได้กินยาคุมซึ่งเป็นของวันที่ 25 เลย และ ทานยาคุมของวันที่ 26 มิถุนายนในช่วงเวลาเดิมคือ 19.00-23.00 อยากทราบว่า ทำอย่างนี้ถูกต้องไหมครับ?และจะส่งผลต่อการคุมกำเนิดไหม อีกอย่างคือ เมื่อวันที่ 2 กรกฎาคม ที่ผ่านมา มีเพศสัมพันธุ์กับแฟนและหลั่งในครับ อยากทราบว่า จะมีผลอะไรไหมครับ
สวัสดีค่ะ การใช้ยาคุมแบบแผงรายเดือนนั้น เป็นการคุมกำเนิดที่มีประสิทธิภาพสูงมากๆ โอกาสตั้งครรภ์ขณะกินยามีน้อยกว่า 1% หากใช้ยาอย่างถูกต้อง คือกินติดต่อกันทุกวันจนหมดแผง คลาดเคลื่อนไม่ควรเกินวันละ 3 ชั่วโมงจากเหตุการณ์ดังกล่าวมา เหมือนกับว่ายาของวันที่ 25 ต่อวันที่ 26 นั้นมีการกินคลาดเคลื่อนไปประมาณ 3 ชั่วโมง และในวันที่ 26 ก็ได้กลับไปกินเวลาเดิมอย่างถูกต้อง เท่ากับว่ากินยาคลาดเคลื่อนไป 1 วัน หากต่อไปนี้ได้กินยาอย่างต่อเนื่องจนครบแผง โอกาสตั้งครรภ์ก็ยังมีได้น้อยมากๆค่ะดังนั้นแนะนำการกินยาอย่างต่อเนื่องจนครบแผง หากไม่สบายใจ สามารถใส่ถุงยางอนามัยป้องกันไปอีกชั้น จนกว่าประจำเดือนจะมาตอนยาหมดแผงค่ะ